પૂર્વોત્તરના ત્રણ રાજ્યોમાં આવેલા ચૂંટણીના પરિણામોથી ભારતીય જનતા પાર્ટી રાજકીય મંચ પર વધુ મજબૂત થઈ ગઈ છે. ત્રિપુરામાં પાર્ટીએ અભૂતપૂર્વ જીત નોંધાવી તો મેઘાલય અને નાગાલેન્ડમાં પણ પાર્ટીનું પ્રદર્શન ઉત્સાહજનક રહ્યું. બીજી તરફ પ્રમુખ વિપક્ષી પાર્ટી કોંગ્રેસનો જનાધાર ઉખડવાથી તેના પડકારો વધી ગયા છે. રાજકીય નિષ્ણાતો માની રહ્યાં છે કે, ભાજપ આ પરિણામોનો ઉપયોગ આગામી બે મહિનાઓમાં કર્ણાટકની મહત્વપૂર્ણ ચૂંટણીમાં પોતાની જમીન તૈયાર કરવા માટે કરશે. સ્પષ્ટ છે કે, ભાજપના નવા વોટર્સમાં ઝડપથી વધારો થઈ રહ્યો છે અને તે 2019 લોકસભા ચૂંટણીમાં ભાજપની રાહ આસાન બનાવી શકે છે.